**Պիեռ Լիտբարսկի** (գերմ.՝ Pierre Michael Littbarski ապրիլի 16, 1960(1960-04-16)[…], Արևմտյան Բեռլին, Գերմանիա), գերմանացի ֆուտբոլիստ, կիսապաշտպան։ 1990 թվականի աշխարհի չեմպիոն, հետագայում՝ մարզիչ։

Կենսագրություն
--------------

Նա գերմանացի երկրպագուների կողմից ստացել է «Հերր Լիտի» մականունը։ Լիտբարսկին ծնված օրվանից ունի ոտքի փոքր արատ։ Բայց շնորհիվ իր զարմանալի աշխատասիրության և նվիրվածության նա կարողացել է դառնալ պրոֆեսիոնալ ֆուտբոլիստ։ Դրանում մեծ ներդրում է ունեցել նաև մարզիչ Հեննես Վայսվեյլերը։ Լիտբարսկին «Քյոլն» ֆուտբոլային ակումբի կազմում անցկացրած 15 մրցաշրջանների ընթացքում դարձել է նրա խորհրդանիշն ու լեգենդը։

«Քյոլն» ակումբում առաջին անգամ հանդես է եկել 18 տարեկանում։ Որոշ փորձագետներ նկատել են, որ չնայած ոտքի բնորոշ թերությանը, Լիտբարսկին հիանալի արագություն և ձախ ոտքի ուժեղ հարված։

1986 թվականին Լիտբարսկին տեղափոխվել է Փարիզ և դարձել «Ռասինգի» խաղացող, բայց մեկ տարի անց վերադարձել է «Քյոլն»։ Աշխարհի մի շարք մարզիչները խոսել են խաղացողի հիանալի խաղի մասին, բայց ոչ ոք չի շտապել պայմանագիր կնքել նրա հետ։

Լիտբարսկին գերմանական Բունդեսլիգայում անցկացրել է 406 հանդիպում և խփել 116 գոլ, ինչը շատ լավ արդյունք է իր դերում հանդես եկող խաղացողի համար։ Լիտին 1993 թվականին հեռացել է «Քյոլնից» և տեղափոխվել ճապոնական Ջեյ լիգա, որտեղ մինչ այդ արդեն խաղացել են այնպիսի խաղացողներ, ինչպիսիք են Զիկոն և Գարի Լինեկերը։ Լիտբարսկու հետ խաղացած շատ ֆուտբոլիստներ դրական են խոսել նրա մասին։ Գերմանիայի ֆուտբոլի ազգային հավաքականի նախկին դարպասապահ Հարալդ Շումախերի աղմկահարույց «Սուլիչ» գրքում հեղինակը նկարագրել է 1986 թվականին Մեքսիկայում կայացած աշխարհի առաջնությունում ազգային հավաքականի խաղացողների խնջույքների և մարմնավաճառների մոտ գնալու փաստերը, որից միայն Լիտբարսկին է զերծ մնացել։

Լիտբարսկին մասնակցել է 1982, 1986 և 1990 թվականների աշխարհի, 1984 և 1988 թվականների Եվրոպայի առաջնություններին, Գերմանիայի հավաքականի կազմում անցկացրել է 73 հանդիպում և դարձել 18 գոլի հեղինակ։

### Որպես մարզիչ

2010 թվականի հունիսի 9-ին Պիեռ Լիտբարսկին երկու տարվա պայմանագիր է կնքել «Վոլֆսբուրգի» հետ՝ որպես մարզչի օգնական։ 2011 թվականի փետրվարի 7-ին Պիեռ Լիտբարսկին Սթիվ Մաքլարենի փոխարեն նշանակվել է «Վոլֆսբուրգի» գլխավոր մարզչի ժամանակավոր պաշտոնակատար։

### Ձեռքբերումներ

### Քյոլն

* Գերմանիայի գավաթակիր՝ 1983 թ․

### Գերմանիայի հավաքական

* Աշխարհի չեմպիոն՝ 1990 թ․
* Աշխարհի փոխչեմպիոն՝ 1982, 1986 թթ․

Ծանոթագրություններ
------------------

1. ↑
2. ↑
3. ↑
4. 1 2
5. 1 2
6. 1 2
7. 1 2
8. 1 2
9. 1 2
10. ↑  «Pierre Littbarski wird Co-Trainer beim VfL Wolfsburg / Dieter Hoeneß: "Er passt wunderbar zum VfL"» (գերմաներեն). Offizielle Website der VfL Wolfsburg. 9.06.2010. Արխիվացված է օրիգինալից 2010 թ․ հունիսի 13-ին. Վերցված է 2010 թ․ հունիսի 9-ին. `{{cite web}}`: Invalid `|url-status=404` (օգնություն)
11. ↑  «VfL trennt sich von Steve McClaren / Pierre Littbarski übernimmt» (գերմաներեն). Offizielle Website der VfL Wolfsburg. 7.02.2011. Արխիվացված է օրիգինալից 2011 թ․ փետրվարի 10-ին. Վերցված է 2011 թ․ փետրվարի 7-ին. `{{cite web}}`: Invalid `|url-status=404` (օգնություն)

Արտաքին հղումներ
----------------

* PIERRE LITTBARSKI
* Pierre Littbarski
* Pierre Littbarski - Matches and Goals in Bundesliga
* Littbarski, Pierre
* J.League

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պիեռ Լիտբարսկի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · Fussballdaten.de · J.League (խաղացող) · J.League (մարզիչ) · National Football Teams.com · Soccerway · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) · Գերմանական ֆուտբոլային միություն · ՖԻՖԱ · Discogs · Filmportal · Internet Movie Database · Giant Bomb |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GND: 118573551 · GTAA: 126690 · ISNI: 0000000010229168 · NDL: 00514645 · VIAF: 52481654 · WorldCat VIAF: 52481654 |

 |